MOŽNO SPRÍSTUPNIŤ

Návrh
na odvolanie a vymenovanie členky Dozornej rady  a vymenovanie členov Rady banky Exportno -  importnej banky Slovenskej republiky

Návrh na odvolanie a vymenovanie členky Dozornej rady a vymenovanie členov Rady banky Exportno -  importnej banky Slovenskej republiky (Eximbanka) sa predkladá na základe § 7 ods. 3 a 10 a § 10 ods. 1 a 7 zákona č. 80/1997 Z.z. o Exportno-importnej banke Slovenskej republiky v znení neskorších predpisov, ktoré ustanovujú podmienky odvolania, menovania a vzdania sa členstva v orgánoch Eximbanky.
	
	V súlade s § 7 ods. 10 sa vzdal funkcie člena Rady banky Ing. Juraj Macháč a Doc. JUDr. Ladislav Balko, PhD. Do funkcie člena Rady banky sa navrhujú vymenovať, Ing. Anton Pinter, generálny riaditeľ sekcie  medzinárodných organizácií a bezpečnostnej politiky Ministerstva zahraničných vecí SR a RNDr. Jozef Horváth, generálny riaditeľ sekcie obchodu a ochrany spotrebiteľa Ministerstva hospodárstva SR.

V zmysle § 10 ods. 7 sa odvoláva z funkcie členky Dozornej rady  Ing. Stanislava Fejfarová, CSc. Na miesto členky Dozornej rady sa navrhuje vymenovať, podľa § 10 ods.1 cit. zákona, Ing. Katarína Kaszasová, generálna riaditeľka sekcie štátneho výkazníctva Ministerstva financií SR.